ગાંધીનગર: નર્મદા જિલ્લામાં રાજપીપળા ખાતે બીરસા મુંડા આદિવાસી યુનિવર્સિટી સ્થાપવા અંગેનું વિધેયક આજે આદિજાતિ વિકાસ પ્રધાન ગણપતસિંહ વસાવાએ વિધાનસભા ગૃહમાં રજૂ કર્યું હતું. આદિવાસી યુનિવર્સિટીમાં આદિજાતિની કળા, સંસ્કૃતિ, ભાષા, પરંપરાગત જ્ઞાન સંબંધી ટેકનોલોજી સહિતના ડિપ્લોમા-ડિગ્રી અભ્યાસક્રમો ભણાવાશે. આ યુનિવર્સિટી માટે આ વર્ષે રૂ.ર૦ કરોડની જોગવાઇ કરવામાં આવી છે. યુનિવર્સિટીનું મુખ્ય મથક રાજપીપળા રહેશે. યુનિવર્સિટીમાં ૩૩ ટકા બેઠકો મહિલાઓ માટે અનામત રહેશે.